CELEX: 22011D0162
Language: et
Date: 2011-12-19 00:00:00
Title: EMP Ühiskomitee otsus nr 162/2011, 19. detsember 2011 , millega muudetakse Euroopa Majanduspiirkonna lepingu IV lisa ( „Energia” )

15.3.2012   
            
            
               ET
            
            
               Euroopa Liidu Teataja
            
            
               L 76/49
            
         EMP ÜHISKOMITEE OTSUS
   nr 162/2011,
   19. detsember 2011,
   millega muudetakse Euroopa Majanduspiirkonna lepingu IV lisa („Energia”)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga (edaspidi „leping”), eriti selle artiklit 98,
   ning arvestades järgmist:
   
               (1)
            
            
               Lepingu IV lisa muudeti viimati EMP Ühiskomitee 1. juuli 2011. aasta otsusega nr 75/2011 (1).
            
         
               (2)
            
            
               Lepingusse tuleb inkorporeerida Euroopa Parlamendi ja nõukogu 23. aprilli 2009. aasta direktiiv 2009/28/EÜ taastuvatest energiaallikatest toodetud energia kasutamise edendamise kohta ning direktiivide 2001/77/EÜ ja 2003/30/EÜ muutmise ja hilisema kehtetuks tunnistamise kohta (2).
            
         
               (3)
            
            
               Direktiiviga 2009/28/EÜ tunnistatakse kehtetuks Euroopa Parlamendi ja nõukogu direktiiv 2001/77/EÜ, (3) mis on lepingusse inkorporeeritud ja mis tuleb sellest tulenevalt lepingust välja jätta.
            
         
               (4)
            
            
               Norra jõupingutusi saavutada 2020. aastaks seatud eesmärk suurendada taastuvatest energiaallikatest toodetud energia osakaalu summaarses energia lõpptarbimises tuleb vaadelda, võttes arvesse tema juba niigi suurt taastuvatest energiaallikatest toodetud energia osakaalu võrreldes ELi liikmesriikidega ning nõudluse ja pakkumisega seotud ebakindlust, mille põhjuseks on hüdroenergial põhineva energiatootmise ja külma kliima kombinatsioon,
            
         ON VASTU VÕTNUD KÄESOLEVA OTSUSE:
   Artikkel 1
   Lepingu IV lisa muudetakse järgmiselt:
   
               1)
            
            
               punkti 19 (Euroopa Parlamendi ja nõukogu direktiiv 2001/77/EÜ) tekst jäetakse alates 1. jaanuarist 2012 välja;
            
         
               2)
            
            
               punkti 40 (komisjoni määrus (EL) nr 774/2010) järele lisatakse järgmine punkt:
               
                           „41.
                        
                        
                           
                              32009 L 0028: Euroopa Parlamendi ja nõukogu direktiiv 2009/28/EÜ, 23. aprill 2009, taastuvatest energiaallikatest toodetud energia kasutamise edendamise kohta ning direktiivide 2001/77/EÜ ja 2003/30/EÜ muutmise ja hilisema kehtetuks tunnistamise kohta (ELT L 140, 5.6.2009, lk 16).
                           Käesolevas lepingus loetakse selle direktiivi sätteid järgmistes kohandustes:
                           
                                       a)
                                    
                                    
                                       direktiivi ei kohaldata Liechtensteini suhtes;
                                    
                                 
                                       b)
                                    
                                    
                                       artikli 3 lõike 1 teist lauset ei kohaldata EFTA riikide suhtes;
                                    
                                 
                                       c)
                                    
                                    
                                       artikli 4 lõikesse 2 lisatakse järgmine tekst:
                                       „Norra ja Island esitavad oma riikliku taastuvenergia tegevuskava EFTA järelevalveametile hiljemalt kuus kuud pärast seda, kui jõustub EMP Ühiskomitee otsus nr …, millega inkorporeeritakse lepingusse direktiiv 2009/28/EÜ.”;
                                    
                                 
                                       d)
                                    
                                    
                                       artikli 22 lõikesse 1 lisatakse järgmine tekst:
                                       „Norra ja Island esitavad aruande taastuvatest energiaallikatest toodetud energia kasutamise ja edendamise edusammude kohta hiljemalt 31. detsembriks 2013 ning seejärel iga kahe aasta järel. Viimane nõutav aruanne on hiljemalt 31. detsembriks 2021 esitatav viies aruanne.”;
                                    
                                 
                                       e)
                                    
                                    
                                       I lisa punkti A lisatakse järgmine tekst:
                                       
                                                    
                                                
                                                
                                                   „Taastuvatest energiaallikatest toodetud energia osakaal energia summaarses lõpptarbimises, 2005 (S2005)
                                                
                                                
                                                   Taastuvatest energiaallikatest toodetud energia osakaal energia summaarses lõpptarbimises – eemärk aastaks 2020 (S2020)
                                                
                                             
                                                   Island
                                                
                                                
                                                   55,0 %
                                                
                                                
                                                   64 %
                                                
                                             
                                                   Norra
                                                
                                                
                                                   58,2 %
                                                
                                                
                                                   67,5 %” ”
                                                
                                             
                                 
                     
         Artikkel 2
   Direktiivi 2009/28/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 20. detsember 2011, tingimusel et EMP Ühiskomiteele on esitatud kõik lepingu artikli 103 lõike 1 kohased teated (4).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 19. detsember 2011
      
         
            EMP Ühiskomitee nimel
         
         
            eesistuja
         
         Kurt JÄGER
      
   
   
      (1)  ELT L 262, 6.10.2011, lk 32.
   
      (2)  ELT L 140, 5.6.2009, lk 16.
   
      (3)  EÜT L 283, 27.10.2001, lk 33.
   
      (4)  Põhiseadusest tulenevaid nõudeid ei ole nimetatud.